CELEX: 62009TN0370
Language: hu
Date: 2009-09-18 00:00:00
Title: T-370/09. sz. ügy: 2009. szeptember 18-án benyújtott kereset — GDF Suez kontra Bizottság

21.11.2009   
            
            
               HU
            
            
               Az Európai Unió Hivatalos Lapja
            
            
               C 282/54
            
         2009. szeptember 18-án benyújtott kereset — GDF Suez kontra Bizottság
   (T-370/09. sz. ügy)
   2009/C 282/102
   Az eljárás nyelve: francia
   
      Felek
   
   
      Felperes: GDF Suez (Párizs, Franciaország) (képviselik: J.-P. Gunther és C. Breuvart ügyvédek)
   
      Alperes: az Európai Közösségek Bizottsága
   
      Kereseti kérelmek
   
   
               —
            
            
               Az Elsőfokú Bíróság egészben vagy semmisítse meg a határozat 1. cikkét, amennyiben az megállapítja a GDF Sueznek az EK 81. cikk (1) bekezdése rendelkezéseinek megsértéséért való felelősségét, mivel a Németországban elkövetett jogsértést illetően 1980. január 1-jétől legalább 2005. szeptember 30-ig, a Franciaországban elkövetett jogsértést illetően pedig 2000. augusztus 10-től legalább 2005. szeptember 30-ig a földgáz ágazatát érintő megállapodásban és összehangolt magatartásokban vett részt, és következésképpen az Elsőfokú Bíróság semmisítse meg a határozat 3. cikkét is, amennyiben az a GDF Suezt arra kötelezi, hogy az 1. cikkben említett, illetve azokkal azonos vagy hasonló célú vagy hatású jogsértéseket szüntesse meg;
            
         
               —
            
            
               másodlagosan az Elsőfokú Bíróság a GDF Suezzel szemben a határozat 2. cikkében kiszabott bírságot semmisítse meg, vagy annak összegét lényegesen csökkentse;
            
         
               —
            
            
               az Elsőfokú Bíróság a Bizottságot kötelezze az eljárás költségeinek viselésére.
            
         
      Jogalapok és fontosabb érvek
   
   A jelen keresetlevéllel a GDF Suez elsődlegesen az EK 81. cikk alkalmazására vonatkozó eljárásban (COMP/39.401 — E.ON/GDF ügy) a földgáz ágazatát érintő megállapodással és összehangolt magatartásokkal kapcsolatos, 2009. július 8-án hozott C(2009) 5355 végleges európai bizottsági határozat teljes vagy részleges megsemmisítését kéri. Másodlagosan a felperes az e határozatban vele szemben kiszabott bírság megsemmisítését, illetve annak hiányában csökkentését kéri.
   Elsődlegesen a határozat megsemmisítése iránti kérelmének alátámasztására a felperes a következőkre alapított négy jogalapra hivatkozik:
   
               —
            
            
               az EK 81. cikk, a bizonyításfelvételre vonatkozó szabályok és az indokolási kötelezettség megsértése a GDF Suez és az E.ON/E.ON Ruhrgas közötti megállapodás és/vagy összehangolt magatartás 2000 augusztusa előtti fennállását illetően a következők miatt:
               
                           —
                        
                        
                           2000 augusztusa előtt a 1975. évi levelek versenyellenes céljának és hatásának hiánya;
                        
                     
                           —
                        
                        
                           2000 augusztusa előtt a Közösségen belüli kereskedelem érintettségének hiánya; és
                        
                     
                           —
                        
                        
                           az 1980 januárja és 1999 februárja közötti állítólagos jogsértés fennállására vonatkozó bizonyítékok teljes hiánya;
                        
                     
         
               —
            
            
               az EK 81. cikk, a bizonyításfelvételre vonatkozó szabályok és az indokolási kötelezettség megsértése a GDF Suez és az E.ON/E.ON Ruhrgas közötti megállapodás és/vagy összehangolt magatartás 2000 augusztusa utáni fennállását illetően a következők miatt:
               
                           —
                        
                        
                           1980. január 1-je és 2005. szeptember 30-a közötti folyamatos és egységes jogsértés hiánya és következésképpen az 1975. évi levelek elévülése;
                        
                     
                           —
                        
                        
                           a feleknek az 1975. évi levelek 2000 augusztusa utáni alkalmazására vonatkozó szándékegységének hiánya;
                        
                     
                           —
                        
                        
                           a GDF Suez és az E.ON/E.ON Ruhrgas közötti találkozók és levélváltások nyilvánvalóan téves értékelése; és
                        
                     
                           —
                        
                        
                           a GDF Suez által Németországban tanúsított, illetve az E.ON/E.ON Ruhrgas által Franciaországban tanúsított magatartás önállósága értékelésének hiánya;
                        
                     
         
               —
            
            
               a MEGAL gázvezeték által szállított gáz Franciaországban való használatának az E.ON/E.ON Ruhrgas általi korlátozását célzó megállapodás és/vagy összehangolt magatartás fennállását illetően a bizonyítékok nyilvánvaló hiánya a következők miatt:
               
                           —
                        
                        
                           a francia piacon a „Direktion G” levélből eredő jogsértés teljes hiánya;
                        
                     
                           —
                        
                        
                           a GDF Suez és az E.ON/E.ON Ruhrgas közötti, Franciaországot érintő találkozók és levélváltások nyilvánvalóan téves értelmezése;
                        
                     
                           —
                        
                        
                           a gázpiac 2003 januárjában megvalósult liberalizációja előtt Franciaországban a gázbehozatal és -ellátás területén a GDF Suez jogi monopóliumán alapuló kivétel;
                        
                     
         
               —
            
            
               az EK 81. cikk alkalmazása során elkövetett ténybeli tévedés és téves jogalkalmazás a GDF Suez és az E.ON/E.ON Ruhrgas közötti megállapodás és/vagy összehangolt magatartás 2004 augusztusa utáni fennállását illetően.
            
         Másodlagosan a bírság megsemmisítése iránti kérelmének alátámasztására a felperes egyetlen, az egyenlő bánásmód, az arányosság és a visszaható hatály tilalma elvének megsértésére alapított jogalap hivatkozik.
   Harmadlagosan a bírság csökkentése iránti kérelmének alátámasztására a felperes a következőkre alapított hat jogalapra hivatkozik:
   
               —
            
            
               a Franciaországban a gázpiacokat érintő állítólagos jogsértést nem bizonyították jogilag megkövetelt módon, és a megtámadott határozat e tekintetben nem tartalmaz indokolást;
            
         
               —
            
            
               az egyenlő bánásmód és az arányosság elvének megsértése, mivel a GDF Suezzel és az E.ON/E.ON Ruhrgaszal szemben azonos bírságot szabtak ki;
            
         
               —
            
            
               a jogsértés időtartamának téves értékelése;
            
         
               —
            
            
               a jogsértés súlyának téves értékelése;
            
         
               —
            
            
               a GDF Suezzel szembeni 15 %-os belépési díj alkalmazása szükségességének téves értékelése; és
            
         
               —
            
            
               az enyhítő körülmények téves értékelése.